CELEX: 32010D0210
Language: lv
Date: 2010-04-06 00:00:00
Title: 2010/210/: Komisijas Lēmums ( 2010. gada 6. aprīlis ), ar ko groza Lēmumu 2009/296/EK, ar kuru izveido īpašu kontroles un inspekcijas programmu, kas saistīta ar zilo tunzivju krājumu atjaunošanu Atlantijas okeāna austrumu daļā un Vidusjūrā (izziņots ar dokumenta numuru C(2010) 2060)

9.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 89/20
            
         KOMISIJAS LĒMUMS
   (2010. gada 6. aprīlis),
   ar ko groza Lēmumu 2009/296/EK, ar kuru izveido īpašu kontroles un inspekcijas programmu, kas saistīta ar zilo tunzivju krājumu atjaunošanu Atlantijas okeāna austrumu daļā un Vidusjūrā
   (izziņots ar dokumenta numuru C(2010) 2060)
   (2010/210/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 95. pantu,
   tā kā:
   
               (1)
            
            
               Starptautiskā Atlantijas tunzivju saglabāšanas komisija (ICCAT) 2006. gadā pieņēma daudzgadu plānu zilo tunzivju krājumu atjaunošanai Atlantijas okeāna austrumu daļā un Vidusjūrā (ICCAT Ieteikums 06-05), kas stājās spēkā 2007. gada 13. jūnijā. Atjaunošanas plāns Kopienas tiesību aktos tika transponēts ar Padomes Regulu (EK) Nr. 1559/2007 (2).
            
         
               (2)
            
            
               2008. gada 24. novembrīICCAT pieņēma Ieteikumu 08-05, ar ko groza Ieteikumu 06-05. Minētais ieteikums Kopienas tiesību aktos tika transponēts ar Padomes 2009. gada 6. aprīļa Regulu (EK) Nr. 302/2009 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā, par grozījumiem Regulā (EK) Nr. 43/2009 un par Regulas (EK) Nr. 1559/2007 atcelšanu (3).
            
         
               (3)
            
            
               Lai nodrošinātu sekmīgu ICCAT Ieteikuma 08-05 īstenošanu, bija vajadzīga īpaša kontroles un inspekcijas programma. Tāpēc ar Komisijas Lēmumu 2009/296/EK (4) tika izveidota īpaša kontroles un inspekcijas programma uz 2 gadiem (no 2009. gada 15. marta līdz 2011. gada 15. martam).
            
         
               (4)
            
            
               Lēmuma 2009/296/EK I pielikumā ir jāatjaunina iedaļa ar nosaukumu “Inspicēšanas uzdevumi”, lai tajā atspoguļotu Regulas (EK) Nr. 302/2009 noteikumus.
            
         
               (5)
            
            
               2009. gada novembrī gadskārtējās sanāksmes laikā ICCAT komisija nolēma uzlabot atbilstīgi ICCAT Starptautiskajai inspekciju sistēmai veikto inspekciju efektivitāti, un tāpēc pieņēma jaunu inspekcijas ziņojumu formātu.
            
         
               (6)
            
            
               Tāpēc attiecīgi jāgroza Lēmums 2009/296/EK.
            
         
               (7)
            
            
               Šajā lēmumā paredzētie pasākumi ir saskaņoti ar attiecīgajām dalībvalstīm.
            
         
               (8)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2009/296/EK groza šādi.
   
               1.
            
            
               Lēmuma 8. pantu groza šādi:
               
                           a)
                        
                        
                           minētā panta 1. punktu aizstāj ar šādu punktu:
                           “1.   Dalībvalstis, kuru inspektori, inspicējot 2. pantā minētās darbības, konstatē pārkāpumus, paziņo inspekcijas datumu un sniedz ziņas par pārkāpumu:
                           
                                       a)
                                    
                                    
                                       attiecīgajai karoga dalībvalstij un Komisijai un, vajadzības gadījumā;
                                    
                                 
                                       b)
                                    
                                    
                                       dalībvalstij, kurā uzņēmējdarbību veic zivaudzētava vai uzņēmums, kas nodarbojas ar zilo tunzivju produktu apstrādi un/vai tirdzniecību.”;
                                    
                                 
                     
                           b)
                        
                        
                           minētā panta 3. punktu aizstāj ar šādu punktu:
                           “3.   Dalībvalstis, kuru inspektori ievēro darbību vai stāvokli, kas var būt nopietns pārkāpums, kā noteikts Padomes Regulas (EK) Nr. 302/2009 (5) VI pielikuma I iedaļas 1. punktā, par to nekavējoties paziņo Komisijai, kura to paziņo tieši zvejas kuģa karoga valsts iestādēm, kā arī ICCAT sekretariātam.
                        
                     
                           c)
                        
                        
                           minētā panta 4. punkta pirmo teikumu aizstāj ar šādu teikumu:
                           “Ja nopietns pārkāpums, kā tas noteikts Padomes Regulas (EK) Nr. 302/2009 VI pielikuma I iedaļas 1. punktā, tiek konstatēts uz Kopienas zvejas kuģa, karoga dalībvalsts nodrošina, ka pēc inspekcijas zvejas kuģis, kas peld ar tās karogu, izbeidz visas zvejas darbības.”;
                        
                     
                           d)
                        
                        
                           minētā panta 5. punktu aizstāj ar šādu punktu:
                           “5.   Dalībvalstis sadarbojas, lai nodrošinātu, ka tad, ja saskaņā ar Padomes Regulas (EK) Nr. 1224/2009 (6) 86. pantu pārkāpuma izmeklēšanu nodod tālāk reģistrācijas dalībvalstij, vienmēr tiek garantēts inspektoru sniegto pārkāpuma pierādījumu drošums un pastāvība.
                        
                     
         
               2.
            
            
               I pielikumu groza šādi:
               
                           a)
                        
                        
                           iedaļu “Inspicēšanas uzdevumi” groza šādi:
                           
                                       i)
                                    
                                    
                                       pielikuma 1.6. punkta e) apakšpunktu aizstāj ar šādu apakšpunktu:
                                       
                                                   “e)
                                                
                                                
                                                   ka zvejojošā kuģa un velkoņa kapteinis ir nodrošinājis visu pārvietošanas darbību uzraudzību ar ūdenī ievietotu videokameru.”;
                                                
                                             
                                 
                                       ii)
                                    
                                    
                                       pielikuma 1.10. punkta a) apakšpunktu aizstāj ar šādu apakšpunktu:
                                       
                                                   “a)
                                                
                                                
                                                   ka vajadzīgie dokumenti ir sagatavoti un pienācīgi aizpildīti un paziņoti (zilo tunzivju nozvejas dokumenti un reeksporta sertifikāti, deklarācijas par pārvietošanu, ievietošanu sprostā, pārkraušanu citā kuģī);”;
                                                
                                             
                                 
                     
                           b)
                        
                        
                           iedaļu “Inspekcijas ziņojums” aizstāj ar šā lēmuma pielikuma tekstu.
                        
                     
         2. pants
   Šis lēmums ir adresēts dalībvalstīm.
   
      Briselē, 2010. gada 6. aprīlī
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 343, 22.12.2009., 1. lpp.
   
      (2)  OV L 340, 22.12.2007., 8. lpp.
   
      (3)  OV L 96, 15.4.2009., 1. lpp.
   
      (4)  OV L 80, 26.3.2009., 18. lpp.
   
      (5)  OV L 96, 15.4.2009., 1. lpp.”;
   
      (6)  OV L 343, 22.12.2009., 1. lpp.”
   
      PIELIKUMS
      
         
            ICCAT INSPEKCIJAS ZIŅOJUMI
      
      
         Inspekcijas ziņojums Nr. …
      
      
         
      
         
      
         Konstatētie nopietnie pārkāpumi
      
      Kuģa vārds: …
      Kuģa karoga valsts: …
      
         ICCAT Nr.: …
      
                  
               
               
                  zveja bez Konvencijas Līgumslēdzējas karoga valsts izsniegtas licences, atļaujas vai apstiprinājuma;
               
            
                  
               
               
                  netiek saskaņā ar Komisijas prasībām uzturēta pietiekama dokumentācija par nozveju un ar nozveju saistītiem datiem vai ir būtiski nepatiesi ziņojumi par šādu nozveju un/vai ar nozveju saistītiem datiem;
               
            
                  
               
               
                  zveja slēgtā apgabalā;
               
            
                  
               
               
                  zveja slēgtās sezonas laikā;
               
            
                  
               
               
                  tīša nozvejošana vai paturēšana uz kuģa pretrunā ar jebkādiem ICCAT pieņemtiem un piemērojamiem saglabāšanas un pārvaldības pasākumiem;
               
            
                  
               
               
                  saskaņā ar ICCAT noteikumiem spēkā esošu nozvejas limitu vai kvotu nozīmīga pārkāpšana;
               
            
                  
               
               
                  aizliegtu zvejas rīku izmantošana;
               
            
                  
               
               
                  zvejas kuģa marķējuma, identitātes vai reģistrācijas datu viltošana vai tīša slēpšana;
               
            
                  
               
               
                  ar pārkāpuma izmeklēšanu saistītu pierādījumu slēpšana, viltošana vai iznīcināšana;
               
            
                  
               
               
                  vairākkārtīgi pārkāpumi, kas kopā veido saskaņā ar ICCAT spēkā esošu pasākumu būtisku neievērošanu;
               
            
                  
               
               
                  uzbrukšana, pretošanās, draudēšana, seksuāla uzmākšanās pilnvarotajam inspektoram vai novērotājam, iejaukšanās inspekcijas norisē vai nepamatota šķēršļu likšana tai vai tās aizkavēšana;
               
            
                  
               
               
                  tīša kuģu satelītnovērošanas sistēmas darbības traucēšana vai raidītāja izslēgšana;
               
            
                  
               
               
                  zveja ar novērošanas lidmašīnu palīdzību;
               
            
                  
               
               
                  kuģu satelītnovērošanas sistēmas darbības traucēšana, un/vai kuģis darbojas bez kuģu satelītnovērošanas sistēmas;
               
            
                  
               
               
                  pārvietošanas darbība bez pārvietošanas deklarācijas;
               
            
                  
               
               
                  citi (precizēt)
               
            Inspektora paraksts…
      Liecinieka paraksts…
      Datums…